****

**REPUBLIKA E SHQIPËRISË**

**Kuvendi**

**P R O J E K T L I GJ**

**Nr.\_\_\_\_\_\_/2019**

**PËR**

**DISA SHTESA NË LIGJIN NR.10237, DATË 18.2.2010 “PËR SIGURINË DHE SHËNDETIN NË PUNË”, TË NDRYSHUAR**

Në mbështetje të neneve 78 e 83, pika 1, të Kushtetutës, me propozimin e Këshillit të Ministrave, Kuvendi i Republikës së Shqipërisë

**V E N D O S I:**

Në ligjin nr.10237, datë 18.2.2010, të ndryshuar, bëhen shtesat e mëposhtme:

**Neni 1**

Në pikën 18, të nenit 5, pas fjalëve ““Punëmarrës” është çdo person i punësuar nga një punëdhënës” shtohen fjalët “… , përfshirë të punësuarit me kohë të plotë, kohë të pjesshme apo edhe me punësim të përkohshëm.”.

**Neni 2**

Pas pikës 19, të nenit 5, shtohet pika 19.1, me këtë përmbajtje:

“19.1. “Person i vetëpunësuar” është personi, i cili punon për përfitim personal, përfshirë të punësuarin me kohë të plotë apo të pjesshme, që rregullohet mbi të drejtat e detyrimet, sipas legjislacionit në fuqi.”.

**Neni 3**

Pas nenit 6 shtohet neni 6/1, me këtë përmbajtje:

“Neni 6/1

Detyrimet e përgjithshme të personit të vetëpunësuar miratohen me vendim të Këshillit të Ministrave.”.

**Neni 4**

Pas nenit 8 shtohet neni 8/1, me këtë përmbajtje:

“Neni 8/1

Detyrimet e veçanta të personit të vetëpunësuar miratohen me vendim të Këshillit të Ministrave.”.

**Hyrja në fuqi**

Ky ligj hyn në fuqi 15 ditë pas botimit në “Fletoren zyrtare”.

**K R Y E T A R I**

**GRAMOZ RUҪI**